**Bëlga: LTP**

Te hol voltál gyerek, családi házban,  
vagy valami nagy belmagasságú polgári lakásban?  
Vájlingból mosdottál, szaros maradt a segged,  
én egy gatyában simán kihúztam otthon az egész telet!  
  
Megmondom neked, ez a lakótelep,  
nem oszt lapot neked, ha csak a plafont lesed.  
Hozzáteszem, ez a lakótelep, jól lakik veled, ha te zokon veszed!  
Ez a lakótelep, jó hogy nem a gettó,  
itt viszonylag jó, ott egyáltalán nem jó!  
Csé Á eSz Té Ó Ká!  
Na mivan? Fölébredtél tesókám?  
Azt mondják a műköröm kozmetikából  
a Nikit a tárolóban tegnap, ümmm.  
Spanom lifti-lift, lehozza a kutyát,  
Kissék Polszkijára csorgatja a hugyát!  
Bonyolultan pacsizunk ha megadja a zsugát.  
Útban vagyunk, arrébb állunk, elviszik a kukát.  
Elragozom neked, mi az általános helyzet:  
- az hogy is nincs is helyzet!  
Az elsőn itt nincsenek elsők,  
a másodikon senki sem ikon,  
a harmadikon sincs olimpikon  
és senki sem egyedi a negyediken.  
Tök mindegy itt kinek vagy a fia.  
Laci! Lacika! Csá, szia!  
Fél szobámban rappelni jobb lenne nálatok,  
hiszen szerkezetileg fel van újítva a házatok.  
Ó kapucni fel! Rendőrök jönnek!  
Jól van semmi, a gyros-oshoz mennek.  
Mi meg illegál magnózunk a tetőn fenn,  
nem kosaraznak feketék lenn,  
és melegítős gengszterek nem isznak szepsit  
és a bömösben meg szól ez a motherfuckin rap shit.  
  
A vasbeton szerkezet biztonságot ad!  
A távfűtés meleget és biztonságot ad!  
  
Itt ülök a wc-ben,  
a lakótelep kellős közepében!  
Innen születnek a gondolatok,  
amelyeket nem űznek el más gondolatok.  
Több ezer ember éli életét itt együtt  
- ettől néha kicsit olyan, mint a facebook!  
A facebook, ami még messze nem a gettó-yó!  
Itt nem a gáz szivárog csak az információ!  
Este is simán hazamegyek,  
nincsenek az égen helikopterek.  
Vasárnap délelőtt tizenegy,  
szotyolát köpködnek a tizenegy  
- évesek, az ablakom alatt,  
a szomszédból meg idehallom anyátokat,  
miközben a pingpong asztaloknál  
megbassza hip-hop jön az utánpótlás,  
és nem hagyják, hogy bárki más  
itt bárki mást leszopasson,  
vagy, hogy más kurva anyjával baszakszom!  
  
A vasbeton szerkezet biztonságot ad!  
A távfűtés meleget és biztonságot ad!  
  
Ühhüm. Aha...  
Lakótelep, lakótelep.  
Olcsóbban adod el, mint amikor vetted.  
Lakótelep, lakótelep.  
Ha beszarnak a liftbe, gyalog tíz emelet.  
Ha csóró akarsz lenni, itt megteheted,  
de a nyolcadik fölött már a távlatok előtted megnyílnak,  
de ha tériszonyod van, ott van az elsőn a tuti ingatlan!  
Tíz emeletnyi a kínálat,  
tíz emeletnyi szomszéd küld az anyádba,  
ha tíz után beindul a centrifugád.  
Éjjó, a kurvaanyád!  
Na én mondom neked, hogy a lakótelep,  
kicsit sem a gettó!  
Érdemes kimenned Amerikába,  
mert itt nincsen gettó.  
A lakótelepbe' az életérzés tökre nem a gettó,  
te se akarhatod, hogy a lakótelep  
legyen olyan, mint a gettó!  
Nyugodj meg, nincs baj haver,  
itt csak a szánkódat lopják el.  
Itt nem lőnek rád,  
csak a folyosódról a bicajodat csórják el.  
Szóval eléggé uncsi ez a lakótelep,  
mondjuk megihlet minden jóérzésű rappert.  
De nem baj itt élünk,  
ebbe' van a pénzünk,  
ha kész lesz a szigetelés,  
visszajön a pénzünk!  
  
Szeretlek lakóteleeeee...

**Junkies: Panel**

Én egy panelházi suttyó vagyok  
Beton panelfalak között lakok  
Nem tartok növényt, állatot  
Semmi nyűgöt nem vállalok  
  
Nem kertészkedek, nem ások  
Nem nyírok füvet, mint mások  
A nyolcadikon jól kilátok  
Nem jönnek fel a patkányok  
Úgy élek, mint a királyok  
  
Nincsen gondom a fűtésre  
Nem jön soha a lift késve  
Ha testem vágyik a napfényre  
Kivonszolom az erkélyre  
  
Jobb dolgom még sohasem volt  
A földszinten ott van az italbolt  
Nem kell kulcs, mert van kapukód  
Ez az egészséges életmód  
Nem esik rajta szégyenfolt  
  
Refr.:  
Nekem semmi más nem kell  
Csak a panel, panel, panel  
Nekem semmi más nem kell  
Csak a panel, panel, panel  
  
A maradék kaja se vész kárba  
Mer’ odalent túrnak a kukába  
Rühellem őket kurvára  
Mért nem mennek a picsába  
  
Olyan ez mint egy makettvilág  
Lenn a pokol, fenn mennyország  
Áldottak, akik csinálták  
Értük zengjen az imádság  
Panelban élni kiváltság  
  
4x Nekem semmi más nem kell  
Csak a panel, panel, panel  
Nekem semmi más nem kell  
Csak a panel, panel, panel

**Pannonia Allstars Ska Orchestra: Lakótelep**

Rád néz és te ránézel  
Már egyikőtök sem viccel  
Ha a pontos ütés célba ér  
Hogy mi lesz ebből, még nem félsz.  
  
Lakótelep, betört ablakok,  
A házak mögött ping pong asztalok.  
Aha, aha subidubi dám  
Aha, aha subidubi dám  
  
Te sem tudott, mit tettél  
Valamit ami nem volt szép  
A házak között otthon van  
A játszótéri erőszak  
  
Lakótelep, betört ablakok,  
A házak mögött ping pong asztalok.  
Aha, aha subidubi dám  
Aha, aha subidubi dám  
  
Késő este felbukkan  
Az értelmetlen erőszak  
Kitört fog és betört orr  
Oroszlánszívek betonból.  
  
Lakótelep, betört ablakok,  
A házak mögött ping pong asztalok.  
Aha, aha subidubi dám  
Aha, aha subidubi dám

**Omega: Huszadik századi városlakó**

A táj, amit látsz, virágot nem terem,  
A táj, amit látsz, a koromtól lett ilyen,  
Háztetők közén az ég, sohasem tiszta kék,  
Mit mondjak még, magamról egy mondatot,  
Huszadik századi városlakó vagyok.  
  
Íme a ház és benne az emberek,  
Úgy élek én, ahogy a többiek,  
Ülök a tv előtt, a jégről veszem a sört,  
Magnót hallgatok, keveset járok gyalog,  
Huszadik századi városlakó vagyok.  
  
A park az a hely, hol valódi fű akad,  
Nézni lehet, de rálépni nem szabad,  
Ha sírnék vagy káromkodom,  
Bár ott ülsz a szomszéd padon,  
Nem hallanád.  
Járnak a villamosok,  
Huszadik századi városlakó vagyok.

**Európa Kiadó: Ez a város**

Kisértetek az idők mélyén,  
Hiányzó láncszemek,  
Utcára néző ablakokban  
Utcára néző emberek,  
Valami végleg megváltozik,  
Összeomlik hangtalanul,  
Ami van és ami nincs,  
Nem vész el, csak átalakul.  
  
Ez a város egy távoli bolygó,  
Itt élni nem rossz és itt élni nem jó,  
Osztályon felüli elmeosztály,  
A félelem bére csak ennyi,  
A legjobból a legtöbb kell,  
De ez is jobb, mint a semmi.  
  
Az értelmes gépek hajnalán,  
Átmenetelek az életemen,  
Évmilliók jönnek az ember után,  
Rohadt érzés, de én szeretem,  
Ezer úton egyfelé,  
Szomorú este vár a bárban,  
Harmadik típusú találkozások,  
Idegenek az éjszakában.  
Ez a város egy távoli bolygó,  
Itt élni nem rossz és itt élni nem jó,  
Osztályon felüli elmeosztály,  
A félelem bére csak ennyi,  
A legjobból a legtöbb kell,  
De ez is jobb, mint a semmi.  
  
Ideje új kalandoknak,  
Semmi nem történik újra,  
A gépek elbarangolnak,  
A képzelet határain túlra,  
Kezdetét veszi a lehetetlen,  
Valami, amit nem ismerünk,  
Az idők végtelen szakadéka fölött  
Különös holnapra ébredünk...  
Ez a város egy távoli bolygó,  
Itt élni nem rossz és itt élni nem jó,  
Osztályon felüli elmeosztály,  
A félelem bére csak ennyi,  
A legjobból a legtöbb kell,  
De ez is jobb, mint a semmi.

**Európa Kiadó: M, avagy egy város**

Ott belül  
Nagyon feszül,  
Aztán csendben  
Elszakad.  
Megjött.  
Egyre véresebben  
Kívánod -  
Magad.  
  
Veszélyes vagy Magadra,  
De ez csak a szokás hatalma,  
Senki nincs veled, se ellened,  
Félreérted a helyzetet.  
  
M, avagy egy város keresi a gyilkosát.  
M, avagy egy város keresi a gyilkosát.  
  
A semmiből indul és visszatér,  
mint a lábnyomok a Holdon.  
Valaki más, de úgy beszél,  
Ahogy te beszéltél folyton.  
  
M, avagy egy város keresi a gyilkosát.  
M, avagy egy város keresi a gyilkosát.  
  
Egy kicsit lassabban halj meg,  
És egy kicsit szebben!  
Egy kicsit lassabban,  
És egy kicsit szebben!  
  
M, avagy egy város keresi a gyilkosát.  
M, avagy egy város keresi a gyilkosát.

**Európa Kiadó: Tengerpart**

Tűzijáték a tengerparton  
Ismeretlen távoli kis kikötő  
Fenn az egek lángba borulnak  
És halkan megcsörren egy karkötő  
Örökké elmegyünk pedig sehol se várnak ránk  
És mindig csak képeket hagyunk magunk után  
Az utcán patkányok rohannak  
Ez a pillanat örökké tart majd  
Vaku villan, gyönyörű vagy  
Kezedben olvadó fagylalt  
Olvadó fagylalt  
  
Egy zenekar játszik a teraszon  
A holdfény megtörik a hullámokon  
Az éjszaka forró perzselő  
Elolthatatlan, mint egy égő olajmező  
Örökké elmegyünk pedig sehol se várnak ránk  
És mindig csak képeket hagyunk magunk után  
Az utcán patkányok rohannak  
Ez a pillanat örökké tart majd  
Vaku villan, gyönyörű vagy  
Kezedben olvadó fagylalt  
Olvadó fagylalt  
  
Nem tudom, mi ez, pedig látom  
Ez nem valóság, de nem is álom  
Egyre nagyobb ez a város, de fel sose épül  
És eltűnik végül, feltűnés nélkül

**Cseh Tamás:** **Forró város**

Forró a két kezed, forró a város,  
mindegyik lélegzet halálos.  
Fényözön a folyó,  
találkozunk a hídon.  
  
Fényözön a folyó, és megbámulja  
föntről a lángoló pupilla.  
Nézi hogyan csókolom  
sós ízű fényes bőröd.  
  
Végig a Lánchídon  
az aszfalthoz szögezve áll a forgalom,  
míg én ólomfüstben  
a korlátnál megcsókolom  
ú-ú, a szád, a szád, a szád.  
Hogy izzadtságízű a szád, ne bánd,  
míg jelek lobognak lángoló égből miránk.  
  
Forró a két kezed, forró a város,  
mindegyik lélegzet halálos.  
Én sarkon fordulok  
nagy jelek közepette.  
  
Végig a Lánchídon  
az aszfalthoz szögezve áll a forgalom,  
míg én ólomfüstben  
elmegyek, s azt dúdolom:  
ú-ú, a szád, a szád, a szád,  
Hogy izzadtságízű a szád, ne bánd,  
míg jelek lobognak lángoló égből miránk.  
  
Forró utcákon át  
a számon elviszem a szád szagát,  
míg jelek lobognak  
lángoló égből miránk.

**Cseh Tamás:** **Hová megy ma éjjel az Uránváros?**

Hová megy ma éjjel az Uránváros?  
Fizetésnap van és van kocsma számos  
Számtalan presszó és vidám lányok  
Zenekar játssza a legújabb számot  
De a legjobb hely ma a bányászt várja  
Az Olimpia Szálló ragyogó bárja  
Várja a bányászt s a pénztárcáját  
Ki kéne próbálni az Olimpia bárját  
  
Nem sötét bánya az Olimpia bárja  
Ott minden nő csak a bányászt kívánja  
Pezsgőben gyöngy van fényes pohárban  
Príma dobos van az Olimpia bárban  
És príma lányok, fülükben ékszer  
Ha egyszer eljössz, jössz még hetvenhétszer  
S még hetvenhétszer, s még hetvenhétszer  
Vagy itt maradsz mindig és többé nem mész el  
  
Nagyon jól tudja az Uránváros  
Hogy rövid az élet s a határidő záros  
De egyetlen éjjel az Olimpia bárban  
Megkapok mindent mit az élettől vártam  
Mert ott úgy érzed, sosincs záróra  
És minden szép nő ugrik egy szóra  
Mert itt ma minden a bányász várja  
Pedig nem bánya az Olimpia bárja  
  
Nem sötét bánya az Olimpia bárja  
Ott minden nő csak a bányászt kívánja  
Pezsgőben gyöngy van fényes pohárban  
Príma dobos van az Olimpia bárban  
És príma lányok, fülükben ékszer  
Ha egyszer eljössz, jössz még hetvenhétszer  
S még hetvenhétszer, s még hetvenhétszer  
Vagy itt maradsz mindig és többé nem mész el

**Cseh Tamás:** **Vacak kis város**

Vacak kis város az, ahol én lakom,  
de minden este, lovakon jönnek férfiak.  
Hogy honnan jönnek, én azt is jól tudom,  
épp tegnap délben mondta Bill Barleycorn.  
  
Sok felnőtt állt a téren,  
arra jött Barleycorn éppen.  
Azt mondta Bill Barleycorn:  
Tudod-e hol, miért, mikor?  
Azóta félek.  
  
Az utcán játszom, hisz végül is itt lakom,  
de futok a házba, ha lovakon jönnek férfiak.  
Legjobb barátom volt Billy Barleycorn,  
egyedül tudta, hol, miért és mikor.

**Cseh Tamás:** **A vidéki rokon**

Kívánom másnak, hogy felébredjen üres szobámban,  
Keresztben jégeső bombázza szét, azt amit láttam,  
Számban az íz, valami íz és nem múlik el,  
Ágyamban felülve levetem a kabátomat.  
  
Egy kis városban, ha jól emlékszem túl elszálltam,  
Hárman is voltak, ott meg fogtak egy konyhában,  
Szárnyam is volt, ott csapkodott, plafonra vert,  
Ide is ütődtem, oda is ütődtem és oda lent.  
  
És oda lent, hárman is hívtak: „Gyere, ne félj már!  
Félre értetted! Nem úgy gondoltuk. Hova is szállnál?”  
Szárnyaimból hullott a toll, s a kis városon,  
Csendesen átment egy autóval egy rokonom.  
  
Ez az a rokon, akire leginkább számítottam,  
És ő volt az, aki ott hagyott egymagamban,  
Kint elzúgott egy autóval, puha estében,  
Neki elárulnám, hogy ott a konyhában mitől féltem.  
  
Egy kis városban, ha jól emlékszem túl elszálltam,  
Hárman is voltak, jól meg fogtak egy konyhában,  
Pihegtem ott, s aki fogott langyos tenyér,  
S hallottam még, távol egy autó a sztrádára ér.  
  
„Tegyük az ágyra. Fáradtnak látszik. Vigyázz Laci!  
Nem kell már mindjárt… Nem kell már mindjárt az ágyat választani.  
Aludj már! Mi bajod? Éjszaka van.  
Miket is kiabálsz? Miket is? Szegény fiam.  
Micsoda rokon?! Micsoda autó?! Micsoda út?!  
Tudtam… Tudtam, hogy végül… Tudtam, hogy végül ide jut.  
Vigyázz felugrik! Fogd meg! Fogd meg szegényt!  
Mit kívánsz? Kérsz egy kis… Kérsz egy kis…egy kis tojás lepényt?  
Akkor hát igyunk, hogy ha túl vagyunk az ijedségen.  
Akarod, hogy meg csókoljalak? Annyira féltem.  
Ott hagytuk abba… Hol is Laci?!  
Holnap majd elmegyünk, elmegyünk, elmegyünk jegyeket váltani… jegyeket váltani!”  
  
Egy kis városban, ha jól emlékszem túl elszálltam,  
Hárman is voltak, ott meg fogtak egy konyhában,  
Szárnyaimból hullott a toll, s a kisvároson,  
Csendesen áthajtott egy autóval egy rokonom.  
Szárnyaimból hullott a toll, s a kisvároson,  
Csendesen átment puha estében egy rokonom.

**Cseh Tamás:** **Az utolsó villamos**

Hé, miféle villamos ez itt, merre jár, merre megy.  
Talán leges-legutolsó éjjeli járat visz engemet.  
A leges-legutolsó éjjeli villamoson megyek.  
Én vezetem, mégis arra megy, amerre viszi a sín.  
  
Nézz, nézz, nézz, nézz, nézz,  
nézz, nézz oda, nézd,  
ahogyan dülöngélnek padokon  
a kiabáló, ijedt arcú utasai.  
Nyikorog a sín minden fordulónál,  
nézd, nézd, nézd, nézd,  
nézd, nézd, nézd, nézd  
milyen bolond, vén szerelvény.  
  
Kit viszek rajta kérdezed,  
kit visz a legutolsó villamos?  
Én elviszem rajta, viszem minden emberem,  
aki életemben volt nekem.  
Ez az utolsó járat,  
a leges-leges-leges-leges-legeslegutolsó járat ez.  
  
Elviszi ma őket az éjjeli villamos,  
eltünteti egy végállomás.  
Én vagyok, én, a villamosvezető a legutolsó járaton.  
Ma éjjel elmegyünk, emerre elvisz minket a sín.

**Cseh Tamás:** **Bárány az üres lakásban**

Örökké a boltba, a boltba lemenni,  
és ott a megszokott élelmet venni.  
Még jó, hogy van rája pénz.  
  
Örökké csak közös költség fizetni,  
örökké plafonra felnézve: semmi.  
Végül is az ember néz.  
  
Végül is van szeme azért, hogy nézzen,  
közösen vesz részt a közös költségben.  
És nincsen háborús vész.  
  
Háború máshol van vagy 50 éve,  
legfeljebb itt csak az ember fejébe,  
miből az ember kinéz,  
  
Előbb jön emberre az érzés rája,  
s csak aztán bukkan fél az érzés tárgya,  
és ettől őt szeretem.  
  
Tulajdon életben tulajdonképpen  
jól ismert zaj lesz a tulajdon léptem,  
lenézek: ez a cipőm.  
  
Nem ócska, de már a lábam formáját  
mutatja, látni már rajta a csámpát,  
na tessék, ez a cipőm.  
  
Vagy nézzünk csak be a nyikorszekrénybe,  
négy-öt-hat ruhánkon végigszemlézve,  
s csapjuk be úgy, hogy az döng.  
  
S ott van még a szokott, híres jókedvünk,  
ma is ő vezet, hogy szerinte menjünk,  
de egy ideje kissé kopott.  
  
S van még, hogy lemenni villanykörtéért,  
s tudni a lakásunk otthagyott csöndjét,  
ránk vár, míg nem vagyunk ott.  
  
Vagy egy vállunkon elfekvő hajat babrálni,  
és közben jön az a bárki, akárki,  
az, aki fülünkbe súg:  
  
"Rengeteg dolgod van, kelj fel és menj el,  
fizesd be, vedd meg és ne sokat kertelj,  
nekünk mind egy a bajunk:  
  
hogy amíg mi lemegyünk villanykörtéért,  
s magára hagyjuk a lakásunk csöndjét,  
egy bárány jelenik meg ott.  
  
És az a bárány ott őrjöngve tombol,  
csöndet nem törve meg, hangtalan rombol,  
egy világot szétdarabol.  
  
Őrjöngő bárány egy üres lakásban,  
mindig ezt látjuk a lenti vásárban,  
dühöng, míg nem vagyunk ott.  
  
Őrjöngő bárány az üres lakásban,  
látod, míg ott vagy a lenti vásárban,  
egy világot szétdarabol."

**Cseh Tamás:** **Batthyány tér**

Aztán a HÉV megállt  
tudtam a régi szabályt  
búcsúhoz inni kell  
hagytam, hogy menjen el  
  
Ittam, ne féltsetek,  
szemét nő elmehet  
másszon a HÉV-re fel  
dobjad az üveget el  
dobjad az üveget el  
dobjad az üveget el  
  
Az üveg eltörött  
kövön hátam mögött  
a nő a HÉV-re fel  
viszi a gyereket el  
viszi a gyereket el  
viszi a gyereket el  
  
Aztán a HÉV kiment  
ők vele, én meg lent  
nagyon is, nagyon is lent  
valami rég kiment  
valami rég kiment  
ők fenn, én valahol lent  
  
A HÉV-ben lámpa ég,  
az állomás sötét  
csend lett és rohadt sötét  
az asszonyt és gyerekét  
elvitte valami HÉV  
nincs pénzed, hogy igyak még  
nincs pénzed, hogy igyak még  
nincs pénzed, hogy igyak még  
  
Te piszok fényes ég,  
elnyelt a rohadt sötét  
hideg van, pénzem nincs  
egy pici pénzt keríts  
  
Nézz rám, hát fázom, fiú,  
du-du-du-du-du-du  
az üveg eltörött  
állj meg, állj meg, megőrülök  
állj meg, állj meg, megőrülök  
  
Pénzt adj, az üveg eltörött  
szétment a hátam mögött  
pénzt adj új üvegre, fiú  
du-du-du-du-du-du-du-du  
állj meg, a régi eltörött,  
állj meg, állj meg, megőrülök  
  
Aztán a HÉV megállt  
tudjuk a jogszabályt:  
a srácot viszi a nő  
üveget szét a kő  
  
Miként üveg kövön,  
szétmegyek, esküszöm,  
hideg van, pénzem nincs,  
egy pici pénzt keríts  
  
Nézz rám, nézz tükörbe, fiú,  
mondjuk, hogy du-du-du-du  
az üveg eltörött  
állj meg, állj meg, megőrülök  
állj meg, állj meg, megőrülök  
  
Pénzt adj, az üveg eltörött  
szétment a hátam mögött  
pénzt adj új üvegre, fiú  
du-du-du-du-du-du-du  
állj meg, a régi eltörött  
állj meg, állj meg, megőrülök...

**Cseh Tamás:** **Budapest**

Azt mondd meg nékem, hol lesz majd lakóhelyünk  
Maradunk itt, vagy egyszer majd továbbmegyünk?  
Itt van a város, vagyunk lakói  
Maradunk itt, neve is van: Budapest  
  
Reggelre kelve, ahogyan ez itt szokás  
Közértbe megy le tejért János és Tamás  
Házakon rések, azon kilépnek  
Házak közt járat, azokon járnak, indulnak el  
  
Azt mondd meg nékem, hol lesz majd lakóhelyünk  
Maradunk itt, vagy egyszer majd továbbmegyünk?  
Itt van a város, vagyunk lakói  
Maradunk itt, neve is van: Budapest  
  
Reggelre kelve, ahogyan ez itt szokás  
Közértbe megy le tejért János és Tamás  
Tócsák tükrében magukat nézve  
Dohányszemcsékkel zakók zsebében, indulnak el  
  
Kérdésem volna, pálinkát mérnek-e már  
Felismer tanár úr, vagy tán elfelejtett már  
Éva tegnap volt az abortusz bizottság előtt  
Téli kabátomra hasztalan keresek vevőt  
  
Házmesterünknek adjunk szép mosolyokat  
Nézd, homlokomra egy boríték nem ráragadt  
Más vagyok, nem az, akit épp maga most keres  
Fáskerti elvtárs, legyen már olyan szíves  
  
A fekete lyuk egy nem létező égitest  
Három év múlva nem vagyok hadköteles  
Felismer tanár úr, vagy tán elfelejtett már  
Kérdésem volna, pálinkát mérnek-e már  
  
Azt mondd meg nékem, hol lesz majd lakóhelyünk  
Maradunk itt, vagy egyszer majd továbbmegyünk?  
Itt van a város, vagyunk lakói  
Maradunk itten, maradunk itt, maradunk

**Cseh Tamás:** **Budapest 2**

Kérdezlek újra,  
Hogy pár év múlva  
Hol lesz majd lakóhelyünk?  
Élünk majd itten?  
Maradunk itten?  
Vagy egyszer majd továbbmegyünk?  
  
Áll tükröződve folyónak szélén,  
Itt van a város ezrednek végén.  
Itt van a város, vagyunk lakói,  
Az arcán siklik a víz,  
Az arcán siklik a víz.  
  
Kérdezlek újra, újra meg újra,  
Te másik városlakó,  
Hogy itten élünk,  
Mit is remélünk,  
Hogy ebben mi is a jó?  
  
Hívjuk jobb híján megint csak ennek,  
Itt van a város, hívd Budapestnek.  
Ácsorog itten folyónak szélén,  
Az arcán siklik a víz  
Az arcán siklik a víz.  
Itt van a város, folyóba bámul,  
Az arcán siklik a víz,  
Az arcán siklik a víz.

**Cseh Tamás:** **Budapest 3**

Uram,  
Vegye szemügyre a hidakat,  
És tekintse meg a járókelőket.  
Íme, ez az én városom.  
Ólomfüstből van itt  
Az embereknek a lelke,  
Szállna, de csak ingadozik  
Saját súlyába veszve.  
  
Azt mondom, Budapest, Budapest,  
És ezzel még nem mondtam semmit.  
Én úgy vagyok a városommal,  
a legszívesebben azt mondanám: hu-huhú-hú!  
  
Helló, ti gyönyörű kislányok,  
De szépen is libegtek.  
Mért kérded, testvérem, hova megyek,  
Pénzt keresni megyek, megyek.  
Megyek, Budapesten pénzt keresek,  
Fogom amim van és megyek,  
Helló város, öreg gyerek,  
Megyek, benned megyek.  
  
Tebenned Budapest, Budapest,  
Ahol azt mondják az utcák,  
Minek futsz, minek loholsz te itt?  
Gyere, feküdj le mihozzánk!  
  
Azt mondom Budapest,  
Budapest, Budapest,  
Útközben gázolok, úgy lépek.  
Túllépek szavakon,  
Túllépek magamon,  
Túllépek mindenen,  
Én mindenen-mindenen túl élek,  
Túlélek.  
  
Helló, ti szigorú férfiak,  
Mért is rángattok engemet?  
Mért faggattok engem, hogy ki vagyok?  
Vagyok aki vagyok,  
Budapesten lakok.  
  
Azt mondom Budapest, Budapest,  
És ezzel még nem mondtam semmit.  
Én úgy vagyok a városommal,  
A legszívesebben azt mondanám: hu-hú!

**Cseh Tamás:** **Hajléktalan dal**

Tú-rú-ru-rum ....  
  
És arra ébredt, hogy a hó belepte,  
s még le se rázta azt a havat,  
letiltott gondolat ugrott eszébe  
felleges hajnalon, hófödte hajnalon.  
  
Ő volt aki tiltotta önnönmagának  
meg azt a bizonyos gondolatot,  
hát gyorsan meg is ölte önnönmagában  
azt a bizonyos gondolatot, hófödte hajnalon.  
  
Később a kedvenc nagy kukájába nézve,  
éppen amidőn reggelizett  
- majonézt egy mocskos nejlondobozból -  
már megint eszébe jutott, hófödte hajnalon.  
  
Megint a tiltott ugrott eszébe,  
s míg tévéműsorral szájat törült,  
elfojtotta ismét, kissé dühös lett,  
felleges hajnalon, hófödte hajnalon.  
  
Aztán jól megvolt egészen estig,  
nem járt eszében fikarcnyi sem  
lábának fázásán, borocskán kívül,  
felleges estelig, hófödte estelig.  
  
Tú-rú-ru-rum ....  
  
Még este tárgyalt egy vidám rendőrrel,  
míg üres kirakatban vackára dűlt,  
kint a hó esett, esett, mint rosseb,  
felleges szombaton, hófödte szombaton.  
  
Kérte a rendőrt, még ne hagyja magára,  
félt, hogy az elmegy, de magától félt,  
merthogy a tilalmas eszébe juthat,  
hogy miről jutott ide, ahová eljutott.  
  
De elment a rendőr, ő nézett utána,  
és máris ellepte a gondolat,  
az, hogy az egészet egy nő okozta,  
pedig ez nem volt szabad, semmi szín alatt.  
  
A jobbik eszével ugyanis tudta,  
az a nő ártatlan, ő maga hibás,  
mert amit az ember el tud képzelni  
magáról, végül az, az lesz belőle majd.  
  
S mivel ő el tudta képzelni magáról  
azt, hogy az utcán végzi, azért van itt,  
a nő bezzeg nincs itt, mert inkább meghalna,  
azért van fent, ő meg itt, azért nincs lent az a nő.  
  
A jobbik esze csak mindig ezt mondta,  
na de jött mindig elalvás előtt  
a másik, amelyik mindig azt súgta,  
hogy gyűlöld meg már azt a nőt,  
gyűlöld meg már azt a nőt.  
  
Félt az alvástól, félt a reggeltől,  
inkább a lábfázás, mocskos doboz,  
mint az a gondolat folyton fejében,  
hogy a nő, vagy pedig ő;  
mért kint ő, mért fent a nő,  
mért lent ő, mert fent a nő;  
mért lent ő, mért fent a nő.  
  
Tú-rú-ru-rum ....

**Cseh Tamás:** **Kádár keringő**

Csiribiri-biri, biri-biri-biri, kék dolmány, kék dolmány,  
csiribiri-biri, biri-biri-biri, kék dolmány, kék dolmány,  
mondd meg az édes asszonyoknak, hogy imádom a pesti nőt,  
mondd meg az édes asszonyoknak még halál előtt, hogy  
a kék Dunánál élek, kérem,  
édes kesernyés életveszélyben,  
vörössel kék a táj, jó az itt, hogyha fáj.  
A kék Dunának habja fényes,  
vérrel keverten sós az édes,  
vörössel kék az ég, hát ezért, épp ezért  
kicsit slemil, mégis édes és kényes és szédítő,  
hozzátenném azt, hogy majdhogynem özvegy az összes nő,  
kesernyés, sós és édes élet vár arra itt, ki él,  
botolni jó és szép, ki téved, vidám zenész a szél.  
  
A kék Dunánál élek, kérném, nem mintha bánnám, vagy ha félném,  
itt a száj íze sós, nincs kamat itt, adós,  
a parton állva érzem: élek, drágák itt, drágák a semmiségek,  
s kék a vér, kék a vér, hát ezért, épp ezért  
én azt mondom kérem: bárhogy van, bárhogy van, bárhogy van,  
magam adósságba vertem, botlottam éltembem-holtomban,  
fel vagyok mentve, mit se számít, nincs kamat itt, adós,  
oly édes, édes, édes az élet, ha a száj íze sós.  
  
Csiribiri-biri, biri-biri-biri, kék dolmány, kék dolmány,  
csiribiri-biri, biri-biri-biri, kék dolmány, kék dolmány,  
mondd meg az édes asszonyoknak, hogy imádom a pesti nőt,  
mondd meg az édes asszonyoknak még halál előtt, hogy  
a kék Dunánál élni jó, kéklő vízen fehér hajó,  
nyugágyba dőlve egy hölgy hever, nézem, hogy úszik el.  
Kezében könyv, úgy úszik el, kiáltok, lapoz, de nem felel,  
s a könyvben - én úgy képzelem-, hogy ott van az életem.

**Cseh Tamás:** **Krakkói vonat**

Lám, az expressz pompás vidéken vágtat, robog velünk  
úgy, mint régen, újra Krakkóba szól a vonatjegyünk.  
  
Habzó cseh sört iszunk az étkezőkocsiban,  
nézz ki, a hajnali tájnak hangulata van.  
NDK fülbevalód szórja fényeit,  
váltsunk át koronára hatvanöt zlotyt.  
  
Pompás hajnalban fürge szerelvény vágtat, robog velünk,  
osztrák öngyújtóm lángja fellobban, Krakkó felé megyünk.  
  
Szemedben tükröződik az étkezőkocsi,  
Sörfoltos abroszunkon hatvanöt zloty.  
Ablak üvegében látom régi arcomat,  
Plovdiv cigarettám végén fénylő parazsat.  
  
Nézz ki, hajnal van, és a mezőkön sok-sok emlék kering,  
ott áll Wanda, és nézd csak Stefan is, épp a kezével int.  
  
Gondolj a galambokra Krakkó főterén,  
fénykép készül Forte filmre, rajta te meg én.  
Tölts hát a poharamba és nézz rám megint,  
lám csak, hát voltak nekünk szép élményeink...  
  
Nyúlj át az abrosz fölött, lássam gyűrűdet,  
azt a szemkápráztató követ,  
tavaly előtt Dubrovnikban vettem még neked,  
lám csak, hát voltak nekünk élményeink...  
lám csak, azért voltak nekünk élményeink...  
lám csak, azért voltak nekünk élményeink...  
lám csak, azért voltak nekünk élményeink...  
lám csak, azért voltak nekünk élményeink...  
lám csak, azért voltak nekünk élményeink...

**Cseh Tamás:** **Lánchíd**

Nézz le a Lánchídról a vén Dunára,  
nézd meg a vén folyót, megvan-e még,  
hisz ma az ember még azt is csudálja,  
hogy el nem vették már rég mindenét,  
nézz csak utána apádnak, anyádnak,  
asszonyod vizsgáld, hogy asszony-e még,  
másodpercenként kell ellenőrizd,  
hogy a tiéd-e még, ami tiéd.  
  
Gondosan leltározz éjt nappá téve,  
zsebedbe nyúlj, hogy a pénz ott van-e,  
elvették múltadat és a jövődet,  
míg félrenéztél vagy három hete,  
és emlékezz volt még egy óvatlan perced,  
engedted magadnak hogy félrenézz,  
s már arra ébredtél, hogy nem vagy férfi,  
ember, hogy lehettél ilyen merész?  
  
Volt még egy Istened, egész jó Isten,  
s könnyelmű percedben feledted őt,  
s felnéztél, láttad hogy ő is másé,  
vicceket mesél a gondviselőd.  
Nézz le a Lánchídról a vén Dunára,  
nézd csak a vén folyót, hogy viszi szét  
apádat, hazádat hogyan dobálja,  
s maga sem tudja, hogy megvan-e még.  
  
Vagy tudod mi; ne is nézz le a Dunára,  
szemedet féltsed, hátha kisül,  
így maradj inkább már, így félrenézve,  
anyátlan, Dunátlan, nemtelenül,  
Csakis a, csakis a szemedet őrizd,  
ne is nézz már oda, hátha kisül,  
vigyék csak kapkodják, nézz te csak félre,  
s várj másik istenre, aki becsül.

**Cseh Tamás:** **Megyek az utcán**

Megyek az utcán lefelé,  
nyitott kabátban hazafelé,  
lehet úgy fél hét felé,  
megyek a nincsből a van felé.  
  
Cipőmben ott az üzenet,  
az hajtja összes léptemet,  
visznek szárnyas bokák,  
minden lépésnél van tovább.  
  
Jönnek a házak, oszlopok,  
túl vagyok rajtuk, túl vagyok,  
táncolok nincsből a van felé,  
fél hétből megyek a hét felé.  
  
Megyek az utcán lefelé,  
viszem a nincset a van felé,  
és minden hálám csak az övé,  
aki ezt ígyen rendelé.  
  
Dombos az én utcám,  
csúcspontján túljutván  
lejtmenet lendít meg,  
szárnyasan lépkedjek.  
  
És visszapillantva  
nem látok én vissza,  
mit kezdetben tettem meg,  
csúcsvonal takarja.  
  
Tovább az utcán lefelé,  
jövet a nincsből a van felé,  
veletek, házak, oszlopok,  
veletek együtt úgy futok.  
  
Megyek az úton lefelé,  
2004 estefelé,  
és ő még azt is jól rendelé,  
hogy senki sem mondja, gyere bé.  
  
2004, 2004,  
itt van az év, ez az az év,  
hogy semmit se adj, semmit végy,  
2004 van fél hét felé.  
  
Megyek utcámon, lefelé,  
nyitott kabátban hazafalé,  
megyek egy fényes ház felé,  
jó lesz majd ottan hét felé.  
  
Jó lesz a kedvem majd,  
rántom az ajtókat,  
bútorok ott majd bent  
mind elém térdelnek,  
  
és azt kell éreznem,  
hogy célba érkeztem,  
és talán lefekszem,  
végre is lefekszem.  
  
És talán lefekszem,  
a földön elfekszem,  
és azt kell éreznem,  
nincs már mit végeznem.  
  
Hát ilyen az utcán, lefelé,  
nyitott kabátban, hazafelé,  
érezve, hogy minden csak az övé,  
aki ezt ígyen rendelé.

**Cseh Tamás:** **Metró**

Tehát a metró.  
A szerelvény az alagútban csattog,  
S mellettem ül egy mondhatni,  
hogy furcsa arcú férfi.  
Egy pontra néz,  
Egy a levegőben lévő fontos pontra,  
S félrebeszél.  
Egy pontra néz.  
Fölfelé a csattogó magasba,  
S beszél, beszél.  
  
Az árny a fény végigsöpör  
-Ideírom, mit hajtogat magába-  
Az árny a fény végigsöpör  
Az arcodon úgy ahogy ülsz  
Zúgnak a zajok a fülbe  
A metró a metróban ülsz  
A metró a metró a metró  
A föld alatt a te helyed  
Az árnyak a fények az arcon  
Csak hagyod, hogy söpörjenek.  
  
Megint a gyilkosok győztek  
A menet megy a menet  
Ülhetsz a szokott metródban  
S hagyod, hogy söpörjenek  
Az árnyak a fények  
Az árnyak a fények  
Az árnyak a fények  
Az árnyak  
A fények az arcon.  
  
És jönnek és kérik mit kérnek  
Egy koldus jön a pénzedért  
És aztán az ellenőrök  
Járulnak a jegyedért  
A metró a metró a metró  
És söpörnek az arcodon  
Az árnyak a fények  
Az árnyak a fények  
Az árnyak a fények  
Az árnyak  
A fények az arcon.  
  
Megint a gyilkosok győztek  
Megáll az ösztön az ész  
Te pedig ösztön és ész közt  
Egy metróban félrebeszélsz  
A metró a metró a metró  
A menet megy a menet  
Az árnyak a fények az arcon  
Ha söpörnek, söpörjenek.  
Söpörnek, söpörnek,  
söpörnek, söpörnek arcon.  
  
Itt ülök fénnyel az arcon  
megállt a metró velem  
A neve Batthyány tér vagy  
Már nem is emlékezem  
Ösztön és ész között ülve  
Mint aki közé szorult  
Mindegyik jövőnél százszor  
Százszorta hosszabb a múlt.  
  
És megint a fények az árnyak  
A menet megy a menet  
Kell legyen valami más is  
Az ész és ösztön helyett  
Kell legyen harmadik  
Különben csakis a mindig a  
Gyilkosok győznek.  
  
Néznek, mert fölkiabáltál  
Most nagyon-nagyon vigyázz  
Itt vagy most két állomás közt  
És látják, hogy mindjárt kiszállsz  
Kiszállsz az egész metróból  
Kiszállnál abból, mi megy  
Vigyázz, mert meglátták rajtad  
Közülük te vagy az egy.  
  
Ülnek az ösztön és ész közt  
Pedig van egy harmadik  
Rájöttél itt a metróban  
Máris feltűntél nekik  
Látják hogy kiszállnál az egész metróból  
Vigyázz mert meglátták rajtad  
  
A metró a metró a metró  
A metró csak az ami megy  
Ott van a kettő a három  
Közöttük te vagy az egy  
  
Néznek az ösztön és ész közt  
Pedig van egy harmadik  
Látják, hogy ki akarsz szállni  
Máris feltűntél nekik  
Látják, hogy kiszállnál az egész menetből  
Vigyázz, mert meglátták rajtad!

**Cseh Tamás:** **Széna tér**

A németek egy éjjelen nem védték tovább Budát,  
összegyűlt mindegyikük, 40 000 szoldát,  
jéghideg éjjelen, mindjük sisakosan  
45 vad telén, kezdődjék már a roham.  
Álltak és vártak utolsó parancsra,  
az égen sztálingyertyák ragyogtak.  
Áttörünk, áttörünk a Széna téren át,  
áttörünk, áttörünk a Széna téren át.  
  
A Széna tér fényben ég, ott várnak az oroszok,  
mindenük a fegyverük és a parancsnokok.  
Ég a tér, látom, hogy ég, ég a Széll Kálmán tér,  
nincs sötét, nincs esély, nem fut ki egy egér,  
és a tisztjeik fölemelt kezekkel,  
és az utcákra szegezve a fegyver.  
Nem jutnak át, nem jutnak át, a Széna téren át,  
nem jutnak át, nem jutnak át, a Széna téren át.  
  
Bújnak ott a romok alatt, helybeliek, magyarok,  
városukat a sok csapat, a fényes sisakosok  
megszállták s az itteniek bújnak a föld alá,  
bőrönd és kisgyerek és kívül a sok szoldát,  
szemben egymással németek, oroszok,  
éjjel jéghideg éjszaka, fog vacog,  
fényben áll, fényben ég a Széna – Széna tér,  
fényben áll, látom, hogy ég a Széna – Széna tér.  
  
A Hattyú utcán, az Ostrom utcán csillog a sisaközön,  
a sok szoldát szorosan áll, majd a parancs, ha jön.  
És fél három, és érkezik, és fut és ordítva rohan  
a fény felé 40 000, mindegy már itt a roham,  
és az oroszok tüzelnek, tüzelnek,  
ők meg ledűlnek, ledűlnek, ledűlnek,  
üvölt a tér, dől a vér, és ég a Széna tér,  
45 vad telén a Széna – Széna tér.  
  
A Hattyú utcán én úgy megyek azóta naponta át,  
itt feküdt el sok tízezer, s nem nézem a házak falát,  
golyónyomok, golyónyomok, ronda golyónyomok,  
A Széna tér, látom, hogy ég, és kik elbújtak ott,  
bújt a pincébe apám is, anyám is,  
míg a szoldátok üvöltve halálig,  
így megyek, én így megyek a Széna téren át,  
így megyek, én így megyek a Széna téren át.

**Kispál és a Borz:** **A következő buszon**

A következő buszon  
Rajta leszek én is  
Jelzek majd egy réten  
A busz megáll és én mégis  
Szólok, hogy bocsánat  
De van velem egy állat  
Aki még tovább akar menni  
Még egyszer, bocsánat  
  
A tv-t néztem sokat  
És messzebb akar jutni  
Én egy mesebeli disznót  
Viszek a végtelenbe túrni  
Orra az ablakon  
A következő buszon  
Egy ringó Ikaruszon  
Orra az ablakon  
  
Egész éjjel nézi  
A távolodó fákat  
Kérdeztem, hogy mit lát  
Azt mondta, hogy fákat  
Lát ő elsuhanni  
Egy záródó világba és  
Egy malacot hajszálon  
Hófoltot húzni a sárba

**Kispál és a Borz:** **Házibuli Debrecenben**

A konyhában valami fő,  
A nagyszobában helyi erőkkel  
Táncolnak helyi nők, a félősök  
meg ülnek fönn az ágyon és  
A szellem mezején  
Kerítenek le legelőt.  
  
Két nadrággombom beesett a vécébe,  
Egy túl vékony, túl nagy szemű lány  
Szerint nincs az életnek sok értelme,  
Én meg nem találok papírt a karikán.  
  
De mindegy, most anélkül is lehet,  
Hogy túlélek mindent,  
Ami velem ma itt lehet.  
  
A kisszobában egy nővel  
Bábut csinálunk csikkekből,  
Meg egy fél narancsból,  
Aztán pöllentünk az erkélyen,  
Fázva állunk, zokniban jöttünk ki,  
Mikor elfogyott a bor.  
  
De mindegy, most anélkül is lehet,  
Hogy túlélek mindent,  
Ami velem ma itt lehet.  
  
Néma őzikék isznak  
Lenn a forrásnál,  
Mikor felébredek,  
Ők néznek engemet  
Egy képről, amin még pár  
Szárnyas gyerek áll.  
  
És nézik, Mária  
Kezében mi lehet,  
De mindegy most,  
Anélkül is lehet.  
Hogy túlélek mindent,  
Ami velem ma itt lehet.  
  
De mindegy most,  
Anélkül is lehet.  
Velem itt valami,  
Amit régről ismerek,  
Szeretek, veletek, jaj!

**Kispál és a Borz:** **Nagyvárosi románc**

Nagyváros bevette nagylányt  
Kellett a levesbe a szárnya  
Ablakot nyit és amit főzött  
Azt kiönti a félhomályba  
A gőz elszáll és a járdán  
Ott marad a sűrű leves  
Aztán néhány nagyobb darab  
Feláll és új életbe kezd  
Először is új külső kell  
Ruhát kap a konzervgyárba  
És munka után lezárt szívvel  
Ül be egy jobb ételbárba  
És hazafelé a kapualjba  
Kitámad a bőrkabát rá  
Hogy ő még soha és senki őt nem  
És a fiatal konzerv nyílik könnyen  
  
Csak csendben most suttogd  
Most el fogom hinni  
Látod ünneplőben vagyok  
Pont el akarlak vinni  
Valami napsütötte helyre  
Szép fehér ruhába  
Nagy hűvös szőlőket  
Raknék be a szádba  
  
Aztán még lelőnék  
Valami nagy káros állatot  
Mennyire szeretnél (szeretnéd)  
A kis vér meg a puskaporszagot  
  
Éreznéd rajtam  
De éjjel nem zavarna  
Könnyű textilek közt  
Forognánk s hajnalba  
  
Innál a boromból én a  
Cigidből szívnék  
És mondanád hogy soha  
Ne menjünk el innét  
És nem mennénk  
Itt laknánk  
Valami olyat biztosan találnánk  
Aminek nincs vége vagy még sokára  
Érnénk a végére  
  
És most jövök én arra éppen  
Taxival elviszem haza  
Szeretlek mondom ő meg mondja:  
Szeress nyugodtan majd nem  
Figyelek oda

**Hobo Blues Band: Kőbánya Blues**

1. Kőbányán születtem, ott is nőttem fel,  
Vannak jobb helyek, de nekem megfelel,  
Tévében megnézem, ami nekem kell,  
Ott találtam asszonyt, ott temetnek el.  
  
2. Utáltam a könyvet, minek az egy srácnak?  
Elvittek két évre Ózdra katonának,  
Megtanultam hamar befogni a számat,  
Jó sorom lett végül, megtettek konyhásnak.  
  
R 1:  
Már sok rajtam a hús – ez a Kőbánya Blues  
Az asszony pénzért nyúz – ez a Kőbánya Blues  
Ha este mellém bújsz – ez a Kőbánya Blues  
Ha nem teszed kinyúlsz – ez a Kőbánya Blues  
  
3. Aztán visszajöttem, mentem a sörgyárba,  
Ihatok egész nap, mindig lesz maláta,  
Hívtak a brigáddal egyszer operába,  
Felvettem az öltönyt, ó én szegény árva.  
  
4. Ritkán, ha van időm, a klubba lejárok,  
Ismerek mindenkit, kőbányai srácok.  
Nem tudnak rock and roll-t táncolni a lányok,  
Én már öreg vagyok, csak magamban rázok.  
  
R 2:  
Az orrodban, ha túrsz – ez a Kőbánya Blues  
Ha valakit megkúrsz – ez a Kőbánya Blues  
Az üveg után nyúlsz – ez a Kőbánya Blues  
Itt csendesen kinyúlsz – ez a Kőbánya Blues  
A kocsmába nincs Blues – ez a Kőbánya Blues  
Ez nem a Rolling Stones Blues – ez a Kőbánya Blues  
Ha szaggat már a csúsz – ez a Kőbánya Blues  
  
A szívem vissza húz – ez a kőbánya Blues

**Hobo Blues Band: A nagy városokat**

A nagy városokat sehogysem tudom elfeledni,  
az idegen is csak róluk beszélt, a mi kertünket észre se vette,  
nem is tudom, mi hozta ide, a színházba se jött el hogy híttuk,  
a szomszéd kisasszonnyal se törődött, pedig azt mindenki megcsodálja,  
szőke és magas mint a torony a házak fölött,  
ha megy az utcán, ablakba állnak, úgy néznek utána az asszonyok is,  
aztán sóhajtva főzik tovább a jó vacsorát,  
hallgatagon megterítik az asztalt és várnak,  
még nem beszéltünk, csak mosolyogtunk, de én azért köszönök néki, ha  
találkozunk,  
ő meg éppen csak rápillantott,  
csak elment mellette, hozzá se nyúlt a kalapjához.  
Én akkor is köszönnék néki, ha láttam volna nagy városokat, ahol  
szebbek a kisasszonyok,  
karcsúbbak, mint a diaboló és magosabbak, ott a torony is magosabb,  
hajladoznak, ha fú a szél és kipirulva lefogják szoknyájukat,  
én akkor is köszönnék néki, akkor még meg is szólítanám  
s a nagy városokat, ahol még ő se járt,  
nagyon szépen neki is elmesélném.

**Hobo Blues Band: A városlakó üzenete**

A kanális kígyója fekete vért okád.  
Most ért véget az ötszázéves blokád.  
Kavarog a bűz, kevereg a szar.  
A mélybe mutat egy leszakadt kar...  
  
Menekülj, fiú!  
Menekülj, fiú!  
  
Fuss át Budára a hegyek közé,  
Bánatod rejtsd el tövisek mögé.  
Mondj egy imát és öltsd fel a kardod.  
Ez nem az a nap, amikor meg kell halnod.  
  
Indulj hát, fiú!  
Indulj fiú!  
  
Látlak, ahogy a város fölött röpülsz  
Mint egy ébredő, lusta angyal. Csak kicsit örülsz.  
Nézed a házakat: fölülről sem szebbek.  
Látod, a hangyák sohasem nevetnek.  
  
Mit látsz még, fiú?  
Mit látsz még, fiú?  
  
Látod, hogy régóta nem született herceg?  
Hogy fürge patkányok tigrisek lettek?  
Hogy minden macskából cicuska lett?  
Hogy bunkó a bankóra költőt veret?  
  
Mit szólsz hozzá, fiú?  
Hogy szórakozol, fiú?  
  
Tudod-e szeretni őket, mikor verik a nőket?  
Mikor hátulról tízen egy szoborra lőnek?  
Közben a Halál csendéletet fest.  
Mi lesz a címe? I Love You Budapest!  
  
Ne légy dühös, fiú!  
Ne légy dühös, fiú!  
  
Legyél te, aki bevégzed a harcot!  
Legyek én, akit el kell hagynod.  
A szentek megbocsájtják neked,  
Hogy egy hitetlen nem mehetett veled.  
  
Bocsáss meg, fiú!  
Bocsáss meg nekem, fiú!  
  
Tettél egy kört, mélyebbre ne repülj!  
Elég, hogy eldöntsd: maradj, vagy menekülj.  
Alszik az áldozat, a tegnapi gyilkos,  
Holnapi barát, de később csak cinkos.  
  
Hogy döntesz, fiú?  
Hogy döntesz, fiú?  
  
Várd meg a hajnalt, mikor az első szél  
Elhozza, amit Buda titokban Pestnek mesél.  
Állj meg a rakparton, hallgass egy kicsit  
És megtudod, miért maradtam itt.  
  
Te is maradsz, fiú!  
Te is maradsz, fiú!  
Te is maradsz, fiú!

**Hajós András:** **Az erkölcsi fogyatékosok**

Na nézd, milyen csudakocsikkal járnak a bénák,  
De, ha kérdezed őket, kínosan kerülik a témát,  
Hogy mért költ az állam ilyen sokat rájuk?  
Mert itt a kőgazdag rokkantak fényűző városát látjuk.  
  
Csupa csodakocsi áll a tolókocsis jeleken,  
Csupa csinibaba csivitel az anyósüléseken,  
Sok két lábon járó irigyen néz rájuk,  
Mert itt a kőgazdag rokkantak fényűző városát látjuk.  
  
Ők az ügyesek, ők az okosok,  
Ők az erkölcsi fogyatékosok  
Sikeresek ők, kőgazdagok,  
Az erkölcsi fogyatékosok.  
  
Nézd szegény csórikám, nincs neki lelke,  
Pedig egyben a teste és ép az értelme,  
Ez az egyetlen fogyaték, hol nincs mit remélni,  
Szar lehet ennyire sérülten élni.  
  
Ők az ügyesek, ők az okosok,  
Ők az erkölcsi fogyatékosok  
Sikeresek ők, kőgazdagok,  
Az erkölcsi fogyatékosok  
Oh, sikeresek ők, kőgazdagok,  
Az erkölcsi fogyatékosok,  
Jaj, de sikeresek, gazdagok  
Az erkölcsi fogyatékosok.

**Hajós András: Buszsofőr dal**

A nyolcas buszra szálltam fel ma reggel,  
De ma sem néztek rám a jó csajok.  
Nem kacsintott senki sehány szemmel,  
Mobiszámot egyik sem adott.  
  
Nem feszültek nekem feszes testtel,  
S nem mondták, hogy "bocs, szobi vagyok."  
Tele van a hócipőm már Pesttel,  
Hát mért nem vesznek észre a csajok?  
  
Vegyetek végre észre,  
Nézzetek rám, csajok,  
A szívem tárom, az ajtót zárom,  
Én a buszsofőr vagyok.  
  
Busz-busz-busz  
Busz-busz-busz  
Busz-busz-busz  
A buszsofőr...  
  
Busz-busz-busz  
Busz-busz-busz  
Busz-busz-busz  
A buszsofőr...  
  
Hágánéná-hágánéná-hágánéná-hágánéná, buszsofőr  
Hu-hu-hu-hu, buszsofőr

**Bródy János:** **A város**

A város, ahova hívlak, nincs a térképeken  
Ne kérdezd, hol van, ha akarsz, jöjj velem  
Eltévedt utcák, rejtett udvarok  
Színes tűzfalak közt érzem, otthon vagyok  
  
Rövidlátó lámpák magányos tereken  
Vén mogorva ajtók kitárulnak nekem  
Zárkózott pincék, kopasz háztetők  
Titokban őrzik az elveszett időt  
  
A kávéházban fedett futballpálya van  
Fagylalt kapható a kapuban  
Az utca sarkán néhány bohóc mindig áll  
Rögtönzött műsoruk csupa báj  
  
Földig érő lányok, kivágott fiúk  
Kéz a kézben járnak, ha nincsen bánatuk  
Álmodó házak és álmos emberek  
Fáradtak mindig, különben kedvesek  
  
Az ablakokban rendezett az előadás  
Sokféle műfajt megtalálsz  
A filmszínházba épült be az iskola  
Végül is mindenki jár moziba

**Bródy János:** **A város fölött**

Nyár éjszakán felkapott a szél  
oly könnyű voltam, akár egy kis levél  
Magasra szálltam és átölelt az ég  
oly felhőtlen volt a kép  
  
Néztem a várost, békésen pihent  
felülről úgy tűnt, hogy zavartalan a rend  
Egy diszkóbárból dzsessz-rock-funky szólt  
és kacsintott rám a Hold  
  
Lebegtem az égen a belváros fölött  
alattam csillogott a felosztott Föld  
Távolban gyárak és halvány csillagok  
hallgattam a bölcs folyót  
  
Magamba szálltam, későre járt  
már látni véltem egy új kor hajnalát  
Mikor egy hang szólt az alsó rakpartról  
éreztem, hozzám is szól  
  
Van még, ki rosszkedvűen ébred  
van még, ki holtvágányon áll  
Van még, ki gátlásoktól szenved  
van még, ki megváltásra vár  
  
A földhözragadt ember dülöngélve járt  
a kereszteződésnél tétován megállt  
felnézett rám és bár nem láthatott  
a szívéből átkot szórt  
  
És hirtelen rám tört a félelem  
éreztem, nem tart fenn többé semmi sem  
Zuhanni kezdtem és az álom véget ért  
Oly távol van most az ég  
  
Van még, ki rosszkedvűen ébred  
van még, ki holtvágányon áll  
Van még, ki gátlásoktól szenved  
van még, ki megváltásra vár  
Van még, ki rosszkedvűen ébred...

**Bródy János:** **A város közepén**

Az áruház előtt, ahol annyi ember jár  
A gazdasági helyzet tétován muzsikál  
A forgóajtón át ki-be áramlik a nép  
S bevásárlás közben hallgatják a dalt  
A koldusét  
  
A tisztesség leánya, ki az árakért felel  
Hűségért cserébe szerelmet adna el  
De egyre inkább érzi már, hogy mindhiába vár  
Tekintetek tüzében szemlesütve jár  
  
Itt várok én, a város közepén  
hol mindig elvakít az üvegházi fény  
Itt várok rád, gyanútlan jössz felém  
hisz honnan sejtenéd, hogy téged várlak én  
  
A kisvállalkozó rohan, csak rohan a téren át  
Örök mosollyal nézik a műanyag babák  
Az áruháznak háttal a költő merengve ül  
A kőszobor tövében vén cigány hegedül  
  
Itt várok én, a város közepén  
hol mindig elvakít az üvegházi fény  
Itt várok rád, gyanútlan jössz felém  
hisz honnan sejtenéd, hogy téged várlak én  
  
És búcsút int nekünk az őszi napsugár  
A neonfény kigyúl, az áruház bezár

**Bródy János:** **A város, ahova hívlak**

A város, ahova hívlak, nincs a térképeken  
Ne kérdezd, hol van, ha akarsz, jöjj velem  
Eltévedt utcák, rejtett udvarok  
Színes tűzfalak közt érzem, otthon vagyok  
  
Rövidlátó lámpák magányos tereken  
Vén mogorva ajtók kitárulnak nekem  
Zárkózott pincék, kopasz háztetők  
Titokban őrzik az elveszett időt  
  
A kávéházban fedett futballpálya van  
Fagylalt kapható a kapuban  
Az utca sarkán néhány bohóc mindig áll  
Rögtönzött műsoruk csupa báj  
  
  
Földig érő lányok, kivágott fiúk  
Kéz a kézben járnak, ha nincsen bánatuk  
Álmodó házak és álmos emberek  
Fáradtak mindig, különben kedvesek  
  
Az ablakokban rendezett az előadás  
Sokféle műfajt megtalálsz  
Itt élek én is, ahol szabadon száll a dal  
A városban, mely ápol és eltakar

**Bródy János:** **Az első villamos**

Már csak néhány csillag él  
újságpapírt hord a szél  
Felébred az állomás  
és vár, újra vár  
  
Dülöngél egy nagykabát  
álmosan néz rá a lány  
Szemében még különös  
álma jár  
  
Az első villamos már elindult felénk  
csilingel, amerre jár  
Az első villamosra vár  
a napsugár  
  
Hosszú volt az éjszaka  
égen-földön folyt a tánc  
A korlát láncainak dől  
a csillagász  
  
Az első villamos már elindult felénk  
csilingel, amerre jár  
Az első villamosra vár  
a napsugár

**Bródy János:** **Pályaudvar**

Tudod, egy pályaudvaron születtem én  
Ahol mindig csak körbejárt a fény  
Mindig van érkezés, és mindig van indulás  
Ahol nem csak szép remény a változás  
  
Nézd csak, mennyi szín és mennyiféle út  
S mert az ember lelke mély, mint a kút  
Mindig máshol lenne jó, de sajnos nem megoldható  
Mert a váltó olykor nem állítható  
  
És néha úgy vagyok, csak álmodozgatok  
És úgy képzelem, az életünk egy szép utazás  
És arra gondolok, mit meg sosem tudok  
Hogy hol lesz a végállomás  
  
Tudod, egy pályaudvaron születtem én  
Azóta minden pályaudvar az enyém  
Néha órákon át csak úgy elbámészkodok  
Mert a pályaudvaron otthon vagyok

**Beatrice:** **Nagyvárosi farkas**

Egyszer volt, hol nem volt,  
még a külvárosi tengeren is túl.  
Volt egyszer egy farkaskölyök,  
hallgasd meg történetét!  
Elunta a szülei meséjét,  
a meddő vitatkozást.  
Elszökött otthonról végleg,  
hogy elkezdjen egy új mesét. Mesét?  
Elment a városba, metróra szállt  
kutyába sem vették!  
Az aluljáróban kergette a sintér  
kutyának nézték  
Jó pénzért elmehetett volna  
ugatni egy ház körül.  
Rákapott az italra  
és úgy érezte szabadon él!  
Nem értem miért? úgy érezte szabadon él  
Jóra nevelték? úgy érezte szabadon él  
Hej-hej!  
Elment a városba metróra szállni,  
kutyába sem vették!  
Az aluljáróban kergette a sintér  
Kutyának nézték  
Jó pénzért elmehetett volna  
Ugatni VAU-VAU-VAU!  
Rákapott az italra  
és úgy érezte szabadon él!  
Nem értem miért!  
  
Úgy érezte szabadon él.  
Jóra nevelték?  
Úgy érezte szabadon él.  
Nem értem miért!

**P-Mobil:** **Miskolc**

180 km, néha több  
Valamiért mégis mindig eljövök  
Kapud előtt álltam, város, évekig  
nem maradtam soha nálad reggelig  
  
Acélváros, nehéz, szürke nappalok  
Ez a város MISKOLC mindig várni fog!  
Várni fog  
  
Valaki már rég aludna, hogyha tudna  
Valaki még asztalnál ül, a sörét issza  
Néma, hideg éjszakában lopakodva  
Sötét házak árnyékában megyek vissza  
  
Acélváros, nehéz, szürke nappalok  
Ez a város MISKOLC mindig várni fog!  
Várni fog

**Edda Művek:** **Kínoz egy ének**

Süllyedő utakon elhagyott házak,  
A kidobott tükrök valakire várnak.  
Hűvös éjjeleken, ha eltompulnak a fények,  
A házak fölött száll, kínoz egy ének.  
  
Olcsó cigid, szívod és fújod,  
Önmagad egyre, egyre nehezebben húzod.  
Fejed lehajtanád, padra vagy földre,  
De lesnek rád fák mögé rejtőzve.  
  
Ref.:  
Veletek nőttem fel, házak, városok,  
Fáradt villamosok, kőhidak.  
Hűvös éjjeleken, ha eltompulnak a fények,  
Vadítja lelkem, kínoz egy ének.  
  
Mondd el, mit szeretnél,  
Te kicsi, te nagy, csúnya, és szép,  
Vagy régen elveszett, amire vágysz,  
És kínoz egy ének, akárhol jársz.  
  
Vasúti várótermek, pénznyelő automaták,  
Zsúfolt vonatok, részeg katonák.  
Hűvös éjjeleken, ha eltompulnak a fények,  
A házak fölött száll, kínoz egy ének.  
  
Éjszaka van, a hold a földre ásít,  
A falak mögött az altató még kábít.  
Autók rohannak, keletnek és délnek,  
Minden utcán kísért egy ének.

**Edda Művek:** **Elhagyom a várost**

Magányosan állok egy sötét udvaron  
Egy régi, ócska lámpa csendesen lobog  
Sorra kidőlt padok közt lépkedek  
Kevés a hely, ahova léphetek.  
  
A sarkon áll egy alak, rám vigyorog,  
Szólni nincs kedvem, hát tovább indulok,  
A régi téren talán vár még valaki,  
Vele jó lesz egy cigit megosztani.  
  
Egyszer, egy szép napon, tudom, hogy elhagyom  
A várost, ahol élek.  
Mindent itt hagyok, mit Miskolc adhatott,  
Igen, holnap, holnap indulok.  
  
Talán csak megszokásból indultam tovább,  
Mereven bámultam a házak ablakát,  
A pályaudvar, már egy megszokott állomás  
Az egész egy furcsa látomás.  
  
Aztán csend, és újra csend,  
A sárga Hold álmosan figyel.  
Tudom, hogy nem felejted, mennyit jártam itt,  
Tudom, hogy nem felejted, mennyit vártam itt.  
  
Egyszer, egy szép napon, tudom, hogy elhagyom  
A várost, ahol élek.  
Mindent itt hagyok, mit Miskolc adhatott,  
Igen, holnap, holnap indulok.  
  
Igen, elhagyom a várost, elhagyom, ha nem fogad magába,  
Erről szólt a dal: EDDA BLUES!

**Edda Művek:** **Kirakatváros**

Sötét az éjjel, fényes a reggel  
csak rád testvér rád ki figyel fel  
persze kéne, persze hogy várod,  
hogy mikor enged be az irigy kirakatváros  
  
De ha hozzá érsz vékony falához  
valaki felordít: Az nem a tiéd!  
Mert az nem neked épült, tűnj már el  
  
Hiába vártad, hiába kérted  
adják vissza adják a részed  
a kirakatvárosból kinéznek minket  
héjjj óóúóóóóóóó  
  
Sötét az éjjel, fényes a reggel  
óh mondd testvér mikor ébredünk már fel  
nem is kéne, már nem is várom  
hogy befogadjon ez a koszos kirakat város  
  
De ha hozzá érsz vékony falához  
valaki felordít: Az nem a tiéd!  
Mert az nem neked épült, tűnj már el  
  
Hiába vártad, hiába kérted  
adják vissza adják a részed  
a kirakatvárosból kinéznek minket  
héjjj óóúóóóóóóó  
  
Hiába vártad, hiába kérted  
adják vissza adják a részed  
a kirakatvárosból kinéznek minket  
héjjj óóúóóóóóóó

**Kern András: Lövölde tér**

Lövölde tér, ott mindig hideg van  
Lövölde tér, ott mindig álltam a fagyban  
Lövölde tér, ott sosincs nyár, csak ősz, meg tél  
Vagy csak úgy képzelem én  
  
Hányszor vártalak ott a télben  
Volt úgy is, hogy hiába  
Mennyit támaszottam a tökmagos bódét  
Míg jött a troli, de elengedtem s néztem utána  
  
Lövölde tér, ott mindig hideg van  
És fúj a szél, és nem süt a nap sehonnan  
Lövölde tér, ott sosincs nyár, csak ősz, meg tél  
Vagy csak úgy képzelem én  
  
Lövölde tér, köd ül a zugokban  
És fúj a szél a Liget felől unottan  
Lövölde tér, ott sosincs nyár, csak ősz, meg tél  
Vagy csak úgy képzelem én  
  
Ma is, ha arra járok, fázom  
Még ha rekkenő július van is  
Érzem a hátamon a régi krombikabátom  
Meg volt rajtam egy sapka is, ta-ra-ta-ta-ta-tam  
  
Lövölde tér, ott mindig hideg van  
És fúj a szél, és nem süt a nap sehonnan  
Lövölde tér, ott sosincs nyár, csak ősz, meg tél  
Vagy csak úgy képzelem én